Title: Tarefa 4.5. Crea como mínimo 2 preguntas no banco de preguntas
Course: Moodle > Section: 4. Recursos e contidos de Moodle

Tarefa 4.5. Crea como mínimo 2 preguntas no banco de preguntas

Obxectivos da tarefa

1. Comprender o funcionamento do "Banco de preguntas" de Moodle.
2. Practicar a creación de diversos tipos de preguntas.

Como realizar esta tarefa

1. Accede ao espazo de prácticas, facendo clic no enlace "Aula virtual de prácticas" que aparece no bloque da esquina superior dereita deste curso.
2. Identificáte co usuario e contrasinal que che foi asignado para o teu usuario "profesor".
3. Pulsa (fai clic) sobre o nome do teu curso, o que creaches e configuraches nas tarefas anteriores
4. Pulsa (fai clic) sobre a opción "Banco da pregunta" do "bloque Administración".
5. Na pantalla que aparece, pulsa sobre o botón "Crear unha nova pregunta".
6. Seleciona o tipo de pregunta "Verdadeiro/Falso".
Deberás cubrir os campos do formulario cos seguintes datos:
  1. Nome da pregunta = "Pregunta 1 de verdadeiro ou falso"
  2. Texto da pregunta = Neste campo escribe unha frase ou un pequeno párrafo que deberá estar relacionado co tema do teu curso/asignatura. Os alumnos deberán descubrir se o que se indica nesta frase ou párrafo é "verdadeiro" ou é falso".
  3. Resposta correcta = Aqui deberás indicarlle a Moodle se o texto anterior debe avaliarse como "verdadeiro" ou como "falso". É dicir, neste campo deberás seleccionar "Falso" se o que se afirma no texto que escribiches é falso. En caso contrario, se o que se afirma no texto que escibiches é correcto, deberás seleccionar "Verdadeiro".
  4. Avaliación (verdadeiro) = Neste campo deberás escribir unha pequena frase que se mostrará de forma automática aos alumnos que respondan "Verdadeiro".
Por exemplo: "Non acertaches coa túa resposta" (no caso que o texto da pregunta sexa "falso") ou "Moi ben, acabas de dar a resposta acertada" (no caso que o texto da pregunta sexa "verdadeiro").
  5. Avaliación (falso) = Neste campo escribe unha pequena frase que se mostrará aos alumnos que respondan "Falso".
Como exemplo, serviría unha das frases anteriores, a contraria á que escolliches anteriormente.
7. Finalmente pulsa o botón "Gardar modificacións".
8. Crea unha nova pregunta, cos seguintes datos:
- Desde o "Banco de preguntas" pulsa o botón "Crear unha nova pregunta"
- Selecciona o tipo de pregunta "Escolla múltipla"
- Nome da pregunta = Pregunta 2 (Escolla múltipla)
- Texto da pregunta = (Aqui debes introducir un texto coa pregunta, que deberá estar relacionada co teu curso. A esta pregunta deberán responder os alumnos seleccionando unha das opcións que lles aparecerán a continuación)
- Unha ou varias respostas = 1

- Ecolla 1 = (Aqui deberás introducir a resposta correcta da pregunta que formulaches antes)
- Cualificación = 100% (isto indica que esta resposta será 100% correcta)
- Comentarios = "Moi ben, resposta correcta"

- Escolla 2 = (Aqui deberás introducir unha resposta falsa)
- Cualificación = "Ningún" (isto indica que esta resposta é totalmente incorrecta)
- Comentarios = "Esta resposta non é correcta"

- ... (introduce dúas ou tres respostas máis que sexan incorrectas, do mesmo xeito que a anterior)

9. (Opcional) Proba a introducir algunha pregunta máis doutro tipo ou dos dous aquí descritos
10. Para finalizar, pulsa o botón "Gardar Modificacións"

Debes probar o funcionamento das pregunta da seguinte maneira:

1. Pulsa (fai clic) sobre a opción "Banco da pregunta" do "bloque Administración".
2. Na pantalla que aparece, pulsa sobre a icona [ ] "Previsualizar" que se mostra ao lado da pregunta que acabas de crear.
3. Responde ti mesmo á pregunta e a continuación pulsa o botón "Entregar e finalizar".

Se despois de probar o funcionamento da pregunta desexas cambiar algún texto ou algún dato, pulsa a icona [ ] "Editar" que se mostra ao lado da pregunta para poder modificar o que queiras.

Como enviar esta tarefa despois de realizada

Unha vez realizada a tarefa, debes enviala para corrixir seguindo estes pasos:

1. Entra na aula virtual de prácticas, identificándote co teu usuario "profesor" e entra no teu curso.
2. Pulsa (fai clic) sobre a opción "Banco da pregunta" do "bloque Administración".
3. Copia a dirección URL que corresponde á pantalla do teu "Banco da pregunta", que aparece na barra de direccións do teu navegador de internet (ver imaxe inferior).
4. Pulsa o botón "Engadir entrega" que aparece na parte inferior desta tarefa.
5. Pega a dirección URL que copiaches anteriormente no recadro de texto que aparece aqui, en "engadir entrega".
6. Finalmente pulsa o botón "Gardar os cambios".

Imaxe Barra de direccion URL do "Banco da pregunta"

Utilizarás as túas preguntas máis adiante nun cuestionario

As preguntas que acabas de crear para o "Banco de preguntas", usarémolas máis adiante no bloque 5 deste mesmo curso.

Polo momento é suficiente con que as preguntas estean creadas e que comprobes que funcionan de forma correcta.