Title: Tarefa 5.2. Engade unha proba (cuestionario) no tema 3 do curso
Course: Moodle > Section: 5. As actividades de Moodle

Tarefa 5.2. Engade unha "proba" (cuestionario) no tema 3 do curso

Obxectivos da tarefa

1. Familiarizarse cos distintos tipos de actividades dispoñibles en Moodle
2. Practicar a creación de probas (cuestionarios)

Como realizar esta tarefa

1. Accede ao espazo de prácticas, facendo clic no enlace "Aula virtual de prácticas" que aparece no bloque da esquina superior dereita deste curso.
2. Identificáte co usuario e contrasinal que che foi asignado para acceder ao espazo de prácticas.
3. Pulsa (fai clic) sobre o nome do teu curso, o que creaches e configuraches nas tarefas anteriores
4. Activa o modo edición.
5. No tema 3 do teu curso, pulsa no enlace "Engadir unha actividade ou un recurso" en engade unha "Proba" coas seguintes características:
- Nome = Cuestionario do tema 3
- Sincronización = As datas de "Abrir a proba" e "Pechar a proba" deben aparecer desactivadas.
- Cualificación = Neste apartado debes seleccionar "Intentos permitidos = 1"
Todos os demáis apartados deben quedar sen modificación, é dicir, debes deixalos coa configuración que teñen por defecto.
6. Pulsa o botón "Gardar e mostrar"
7. Na seguinte pantalla que se mostra, aparece a mensaxe de que aínda non se engadiron preguntas. Aqui debes pulsar o botón "Editar a proba".
8. No recadro "O BANCO DE PREGUNTAS CONTÉN" pulsa o enlace "Mostrar" para que se mostren as preguntas do banco de preguntas que creaches anteriormente na tarefa 4.5 deste curso.
9. Marca (selecciona) as preguntas que creaches anteriormente e pulsa o botón [ ] "Engadir á proba", para que estas preguntas pasen a formar parte do cuestionario que estás creando.
10. Finalmente pulsa o botón "Gardar".
11. Volve ao curso e move (despraza) esta proba para colocala xusto debaixo da etiqueta "Actividades" (no caso de que apareza nunha ubicación distinta).

IMPORTANTE: Como mínimo 2 alumnos matriculados no teu curso deben realizar esta proba, polo que deberás acceder ao teu curso primeiro entrando cos datos dun alumno e despois entrando cos datos do outro e responder ás preguntas desta proba.

COMPROBACIÓN: Accede ao menú "Administración -> Administración do curso -> Cualificacións" e comproba os resultados que obtiveron os teus alumnos.

Como enviar esta tarefa despois de realizada

Unha vez realizada a tarefa, debes enviala para corrixir seguindo estes pasos:

1. Entra na aula virtual de prácticas, identificándote co teu usuario "profesor" e entra no teu curso.
2. Copia a dirección URL do teu curso que aparece na barra de direccións do teu navegador de internet .
3. Pulsa o botón "Engadir entrega" que aparece na parte inferior desta tarefa.
4. Pega a dirección URL que copiaches anteriormente no recadro de texto que aparece aqui, en "engadir entrega".
5. Finalmente pulsa o botón "Gardar os cambios".