Title: Tarefa 4.2. Engade unha páxina no teu curso
Course: Moodle > Section: 4. Recursos e contidos de Moodle

Tarefa 4.2. Engade unha páxina no teu curso

Obxectivos da tarefa

1. Familiarizarse coa creación de recursos en Moodle.
2. Creación dunha páxina de Moodle que conteña diversos elementos de información.

Como realizar esta tarefa

1. Accede ao espazo de prácticas, facendo clic no enlace "Aula virtual de prácticas" que aparece no bloque da esquina superior dereita deste curso.
2. Identificáte co usuario e contrasinal que che foi asignado para o espazo de prácticas.
3. Pulsa (fai clic) sobre o nome do teu curso, o que creaches e configuraches nas tarefas anteriores
4. Activa o modo edición.
5. No tema 1 do teu curso pulsa sobre o enlace "Engadir unha actividade ou un recurso".
6. Selecciona o recurso "Páxina" e completa os seguintes campos do formulario:

Nome = Introduce un título para esta páxina
Descrición = Introduce un pequeno párrafo para describir esta páxina
Contido da páxina = Introduce un texto relacionado co tema (título) desta páxina e unha imaxe relacionada co texto que acabas de escribir.

NOTA : Tendo en conta que os temas do teu curso de Moodle correspóndense exactamente cos 5 primeiros temas dunha asignatura real que impartes no teu centro, os textos e as imaxes poden ser os mesmos que utilices cos teus alumnos reais para esta asignatura.

7. Busca un vídeo en Youtube relacionado co tema 1 do teu curso e insértao ao final da páxina (consulta a axuda no recadro verde, ao final desta tarefa)
8. Coloca esta páxina inmediatamente debaixo da etiqueta "Contidos" que creaches na tarefa anterior.

Na imaxe inferior podes ver as iconas [ ] (arrastrar e soltar) que che permitirán mover os elementos para poder cambialos de posición.

Imaxe Mover os elementos

IMPORTANTE: Asegúrate de que introduciches os 3 elementos que pedimos neste tarefa (un texto, unha imaxe e un vídeo) antes de enviala para corrixir.
Ademáis, debes comprobar que os teus alumnos poden ver correctamente o vídeo que insertaches, polo tanto, antes de enviar a tarefa, tamén debes entrar no teu curso usando as claves de acceso de un dos teus alumnos e reproducir o vídeo.

Como enviar esta tarefa despois de realizada

Unha vez realizada a tarefa, debes enviala para corrixir seguindo estes pasos:

1. Entra na aula virtual de prácticas, identificándote co teu usuario para este espazo de prácticas.
2. Pulsa sobre a páxina que acabas de crear, para que se mostre en pantalla.
3. Copia a dirección URL desta páxina que se mostra na barra de direccións do teu navegador de internet .
4. Pulsa o botón "Engadir entrega" que aparece na parte inferior desta tarefa.
5. Pega a dirección URL que copiaches anteriormente no recadro de texto que aparece aqui, en "engadir entrega".
6. Finalmente pulsa o botón "Gardar os cambios".

Como insertar na túa páxina un vídeo de Youtube

1.- Abre Youtube (http://www.youtube.com) no navegador e busca o vídeo que desexas insertar na túa páxina.
Por exemplo, busca o vídeo titulado "La educación explicada por un niño"

2.- Na parte inferior do recadro onde se visualiza o vídeo verás tres enlaces titulados: "Añadir a", "Compartir", "··· Más". → Pulsa sobre o enlace "Compartir"

3.- Aparecen outras 3 opcións: "Compartir", "Insertar", "Enviar por correo". → Pulsa sobre a opción "Insertar"

4.- Verás que aparece unha liña de código que empeza por "<iframe ... ...". → Selecciona e copia toda esa liña de código, completa.

5.- No editor de texto de Moodle, pulsa sobre o botón [ ] (Editar código HTML), que está na barra de botóns, ao lado do selector de tamaño de letra.

6.- Pega a liña de código que copiaches, ao final de todo o código que aparece aqui.

7.- Finalmente garda os cambios.