Title: Tarefa 3.5. Personaliza os bloques do curso que creaches
Course: Moodle > Section: 3. Como xestionar un curso

Tarefa 3.5. Personaliza os bloques do curso que creaches

Obxectivos da tarefa

1. Modificar o aspecto do curso engadindo novos bloques de funcionalidades.
2. Aprender a engadir e crear distintos tipos de bloques.

Como realizar esta tarefa

1. Accede ao espazo de prácticas, facendo clic no enlace "Aula virtual de prácticas" que aparece no bloque da esquina superior dereita deste curso.
2. Identifícate co usuario e contrasinal que che foi asignado para o teu usuario "profesor".
3. Pulsa (fai clic) sobre o nome do teu curso, o que creaches e configuraches nas tarefas anteriores.
4. Activa o modo edición.
5. Usando o bloque "Engadir un bloque" que aparece ao final (no fondo) da columna esquerda de bloques, debes engadir os seguintes 3 bloques ao teu curso:
  1. Engadir o bloque "Actividades" na columna dereita de bloques do curso.
  2. Engadir o bloque "Ficheiros privados do usuario" na columna esquerda de bloques do curso.
  3. Engadir o bloque "Usuarios conectados" na columna dereita de bloques do curso.
NOTA: Para poder desprazar os bloques á esquerda ou dereita, usa a icona [ ] "Mover" que aparece na esquina superior dereita de cada bloque engadido (co "modo edición" activado).

Como enviar esta tarefa despois de realizada

Unha vez realizada a tarefa, debes enviala para corrixir seguindo estes pasos:

1. Entra na aula virtual de prácticas, identificándote co teu usuario e entra no teu curso.
2. Copia a dirección URL do teu curso que aparece na barra de direccións do teu navegador de internet (ver imaxe inferior).
3. Pulsa o botón "Engadir entrega" que aparece na parte inferior desta tarefa.
4. Pega a dirección URL que copiaches anteriormente no recadro de texto que aparece aqui, en "engadir entrega".
5. Finalmente pulsa o botón "Gardar os cambios".

Imaxe Barra de direccion URL do curso